
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1400 

1 Νοεμβρίου 2002 


ΑΠΟΦΑΣΕΙ Σ 

Αριθ. ΥΠΠΟ/ΓΝΟΣ/63021 

Έγκριση Κανονισμού Λειτουργίας του Ταμείου Διαχείρι¬ 
σης Πιστώσεων για την εκτέλεση Αρχαιολογικών Έρ¬ 
γων (Τ.Δ.Π.Ε.Α.Ε.). 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις της παρ. 8 του άρθρου 4 του Ν. 2021/92 
«Ταμείο Διαχείρισης πιστώσεων για την εκτέλεση αρχαιο¬ 
λογικών έργων και άλλες διατάξεις» (ΦΕΚ Α' 36). 

2. Τις διατάξεις των παραγράφων 12 και 13 του άρθρου 
7 του Ν. 2557/97 «Θεσμοί μέτρα και δράσεις πολιτιστικής 
ανάπτυξης» (ΦΕΚΑ: 271). 

3. Τις διατάξεις της παρ. 4 του άρθρου 17, τις παρα¬ 
γράφους Ια, 1 β, 11, 26α, 26β, 26γ, 27α και 27βτου άρ¬ 
θρου 19 του Ν. 2947/2001 «Θέματα Ολυμπιακής Φιλοξε¬ 
νίας Έργων Ολυμπιακής Υποδομής και άλλες διατά- 
ξεις»(ΦΕΚΑ: 228). 

4. Τις διατάξεις της παρ. 7 του άρθρου 80του Ν. 3057/02 
«Τροποποίηση και συμπλήρωση του Ν. 2725/1999, Ρύθμι¬ 
ση Θεμάτων Υπουργείου Πολιτισμού και άλλες διατά¬ 
ξεις». 

5. Το αριθμ. 74/6.6.02 πρακτικό του Διοικητικού Συμ¬ 
βουλίου του Ταμείου Διαχείρισης Πιστώσεων για την 
Εκτέλεση Αρχαιολογικών Έργων και το γεγονός ότι από 
τις διατάξεις της του παρόντος δεν προκαλείται δαπάνη 
σε βάρος του Κρατικού Προϋπολογισμού, αποφασίζου¬ 
με: 

Α. Εγκρίνεται ο παρών Κανονισμός Λειτουργίας του Τα¬ 
μείου Διαχείρισης Πιστώσεων (Τ.Δ.Π.Ε.Α.Ε.) για την εκτέ¬ 
λεση Αρχαιολογικών Έργων: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
ΤΟΥ ΤΑΜΕΙΟΥ ΔΙΑΧΕΙΡΙΣΗΣ ΠΙΣΤΩΣΕΩΝ 
ΓΙΑ ΤΗΝ ΕΚΤΕΛΕΣΗ ΑΡΧ/ΚΩΝ ΕΡΓΩΝ 

ΑΡΘΡΟ 1 
Γ ενικά 

1. Το Ταμείο διαχειρίζεται τις κάθε είδους πιστώσεις για 
τα αρχαιολογικά έργα που αναφέρονται στο άρθρο 1 του 
Νόμου 2021/1992 (ΦΕΚ Α'36) καθώς και για έργα που 


έχουν υπαχθεί ή θα υπαχθούν σ’ αυτό, βάσει του άρθρου 
7του ιδίου Νόμου. 

2. Οι πόροι του Ταμείου προέρχονται από κρατικές επι¬ 
χορηγήσεις, εισφορές, δωρεές, κληροδοτήματα και από 
κάθε άλλο έσοδο από κρατική ή ιδιωτική πηγή. 

3. Οι υπέρ του Ταμείου πόροι κατατίθενται επ' ονόματι 
του σε γενικό ή και ειδικούς ανά έργο έντοκους τραπεζι¬ 
κούς λογαριασμούς, οι οποίοι διακινούνται και παρακο- 
λουθούνται όπως ορίζεται στο οικείο άρθρο. 

ΑΡΘΡΟ 2 

Λειτουργία και Αρμοδιότητες 
του Διοικητικού Συμβουλίου 

α) Το Δ.Σ. του Ταμείου συνεδριάζει ύστερα από πρό¬ 
σκληση του Προέδρου του τακτικά μέχρι 5 φορές το μήνα 
και εκτάκτως οποτεδήποτε κρίνεται αναγκαίο είτε αν ζη¬ 
τηθεί από 3 μελή του, είτε από τον Υπουργό Πολιτισμού. 

β) Χρέη Γραμματέως του Δ.Σ εκτελεί υπάλληλος της 
Γραμματείας οριζόμενος από το Δ.Σ μαζί με τον αναπλη¬ 
ρωτή. 

γ) Το Δ.Σ επιλαμβάνεται παντός θέματος σχετικού με τη 
διαχείριση των διατεθεισών στο Ταμείο πιστώσεων σύμ¬ 
φωνα με τα οριζόμενα στο άρθρο 3 του Ν. 2021/92. 

δ) Το Δ.Σ καταρτίζει τον ετήσιο προϋπολογισμό και απο¬ 
λογισμό του Ταμείου, σύμφωνα με τους Προϋπολογι¬ 
σμούς και απολογισμούς που υποβάλλονται από τις Επι¬ 
στημονικές Επιτροπές (ΕΈ) των έργων και του Προϋπο¬ 
λογισμού και Απολογισμού των Λειτουργικών Εξόδων και 
του Προγράμματος Ανέργων που συντάσσονται από το 
Λογιστήριο του Τ.Δ.Π.Ε.Α.Ε. 

ε) Το Δ.Σ εγκρίνει τις λειτουργικές δαπάνες του Ταμεί¬ 
ου, καθώς και την πρόσληψη και απόλυση του απαραίτη¬ 
του προσωπικού σύμφωνα με το άρθρο 4 του Ν. 2021/92 
όπως τροποποιήθηκε και ισχύει εκάστοτε. Ομοίως το Δ.Σ 
συμφωνεί για την απόσπαση ή μή υπαλλήλων, κατά την 
παρ. 5 του άρθρου 4 όπως ισχύει εκάστοτε και εισηγείται 
τη διακοπή της αποσπάσεως στον Υπουργό Πολιτισμού. 
Επίσης δύναται να αποφασίζει για την καταβολή αποζη- 
μιώσεως για πρόσθετη εργασία των υπηρετούντων υπαλ¬ 
λήλων, ανεξαρτήτως ιδιότητας και σχέσεως εργασίας με¬ 
τά από απόφαση των ΕΈ, με εξαίρεση τους υπηρετού- 
ντες υπαλλήλους στην Διεύθυνση Διοικητικής και 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Οικονομικής υποοτήριξης του Τ.Δ.Π.Ε.Α.Ε για τους οποί¬ 
ους αποφασίζει μόνο το Δ.Σ. του Ταμείου. 

Το Δ.Σ δύναται επίσης να αποφασίζει μετάβαση κλιμα¬ 
κίου ή του συνόλου των μελών του, στους τόπους που 
εκτελούνταιτα εργάτου άρθρου 1 του Ν. 2021/92 καθώς 
και στα έργα που του έχουν ανατεθεί ή θα του ανατεθούν, 
σύμφωνα με το άρθρο 7 του Ν. 2021/92, για έλεγχο ή επί¬ 
λυση προβλημάτων, η δε σχετική δαπάνη βαρύνει τα Λει¬ 
τουργικά Έξοδα του Ταμείου. 

στ) Το Δ.Σ ορίζει ή αντικαθιστά Π ροϊσταμένους των Τμη- 
μάτων και του Γραφείου του Νομικού Συμβούλου της Δι¬ 
εύθυνσης Διοικητικής και Οικονομικής Υποστήριξης του 
Τ.Δ.Π.Ε.Α.Ε. 

ζ) Το Δ.Σ μπορεί να αναθέτει μέρος των αρμοδιοτήτων 
του στον Πρόεδρο του Δ.Σ, σε ένα από τα μέλη του Δ.Σ., 
στον Διευθυντή του Ταμείου, καθώς και στους Προέ¬ 
δρους των Ε.Ε. 

η) Ο Γραμματέας του Δ.Σ τηρεί τα Πρακτικά των συνε¬ 
δριάσεων και είναι υπεύθυνος για τη συγκέντρωση των ει¬ 
σηγήσεων και τη διαβίβαση τους μαζί με τη σχετική πρό¬ 
σκληση και ημερήσια διάταξη σε άλατα μέλη του Δ.Σ., μία 
ημέρα τουλάχιστον πριν από την ημερομηνία σύγκλησης 
του Δ.Σ. 

θ) Τα Πρακτικά κάθε συνεδριάσεως διαβάζονται και 
υπογράφονται στην επόμενη, κάθε φορά, συνεδρίαση 
του Δ.Σ. και επικυρώνονται από τον Πρόεδρο και τον 
Γραμματέα του Δ.Σ. 

ι) Το Δ.Σ. καθορίζει με την προκήρυξη κάθε φορά ανά¬ 
λογα με τις ανάγκες, τις ειδικότητες και τα προσόντα του 
προσωπικού, το οποίο θα προσληφθεί για την στελέχωση 
των τμημάτων και του Γ ραφείου Νομικού Συμβούλου της 
Διεύθυνσης Διοικητικής Υποστήριξης του Ταμείου. 

ΑΡΘΡΟ 3 

Λειτουργία και Αρμοδιότητες 
της Διεύθυνσης Διοικητικής και 
Οικονομικής Υποστήριξης του Ταμείου 

Στην Διεύθυνση Διοικητικής και Οικονομικής Υποστήρι¬ 
ξης του Τ.Δ.Π.Ε.Α.Ε., υπάγονται τα τμήματα της Γραμμα¬ 
τείας, του Λογιστηρίου και της Μισθοδοσίας καθώς και το 
Γ ραφείο Νομικού Συμβούλου. Οι αρμοδιότητες του Διευ- 
θυντού και κάθε ενός εκ των τμημάτων έχουν ως ακολού¬ 
θως: 

Α. ΑΡΜΟΔΙΟΤΗΤΕΣ ΔΙΕΥΘΥΝΤΗ 

Προΐσταται υπάλληλος, σύμφωνα με την διάταξη της 
παρ. 13β του άρθρου 7 του Ν. 2557/97 που ορίζεται με 
απόφαση του Υπουργού Πολιτισμού μετά από γνώμη του 
Δ.Σ. του Ταμείου και έχει τις εξής αρμοδιότητες: 

1. Προΐσταται των τμημάτων της Γραμματείας, του Λο¬ 
γιστηρίου και της Μισθοδοσίας και εποπτεύει το Γ ραφείο 
Νομικού Συμβούλου. 

2. Είναι εισηγητής των θεμάτων στο Δ.Σ. του 
Τ.Δ.Π.Ε.Α.Ε., 

3. Υπογράφει τα έγγραφα που απαιτούνται για την πα¬ 
ρακολούθηση και εκτέλεση των αποφάσεων του Δ.Σ., 
όπως είναι η κοινοποίηση των αποφάσεων του Δ.Σ. στις 
Ε.Ε. των Έργων, στους υπολόγους-διαχειριστές και σε 
καθένα στον οποίο αφορούν οι αποφάσεις του Δ.Σ. του 
Τ.Δ.Π.Ε.Α.Ε. 

4. υπογράφει μαζί με τον Πρόεδρο του Δ.Σ. ή τον ανα¬ 
πληρωτή του, τις Εντολές Πληρωμής προς την Τράπεζα, 


καθώς και τις Εντολές προς την Τράπεζα για την μεταφο¬ 
ρά πιστώσεων από λογαριασμό σε λογαριασμό, 
δ.παρακολουθείτην κίνησητωνλογαριασμώνπου αφο¬ 
ρούν στην διαχείριση των πιστώσεων των έργων, 

6. εποπτεύει και ελέγχει οποτεδήποτε τους υπολόγους- 
διαχειριστές των έργων του Ταμείου και ενημερώνει σχε¬ 
τικά το Δ.Σ., τακτικά κάθε εξάμηνο και εκτάκτως όταν κρί¬ 
νει τούτο αναγκαίο ή του ζητηθεί από το Δ.Σ. 

7. Υπογράφει μετά από σχετική έγκριση του Δ.Σ. τις 
συμβάσεις προμήθειας προϊόντων, παροχής υπηρεσιών 
και εκτέλεσης έργων, πλην των συμβάσεων που υπογρά¬ 
φονται από την Διευθύνουσα Υπηρεσία, όπως ορίζεται 
στο άρθρο 13 της απόφασης αυτής 

8. Υπογράφει τις δηλώσεις προς την Οικονομική Εφο¬ 
ρεία, τους Ασφαλιστικούς Οργανισμούς, τον Ο.Α.Ε.Δ. 

9. Υπογράφει τις συμβάσεις εργασίας του προσωπικού 
ορισμένου (πλην των ωρομισθίων) και αορίστου χρόνου ή 
συμβάσεις έργου καθώς και την καταγγελία των ανωτέρω 
συμβάσεων εργασίας ή έργου. 

Β. ΤΜΗΜΑ ΓΡΑΜΜΑΤΕΙΑΣ 
Η Γραμματεία έχει τις εξής αρμοδιότητες: 

1. Μεριμνά για τη συγκέντρωση των προγραμμάτων και 
προτάσεων των Ε.Ε, και την υποβολή τους εγκαίρως στο 
Δ.Σ. του Ταμείου και διαβιβάζει τα εγκεκριμένα προγράμ¬ 
ματα ή αποφάσεις στο Λογιστήριο και στο Τμήμα Μισθο¬ 
δοσίας για τη χρηματοδότηση. Επίσης μεριμνά για την 
κοινοποίηση στις Ε.Ε των αποφάσεων του Δ.Σ. και όλων 
των εγγράφων του, των εγγράφων του Προέδρου του 
Δ.Σ., των εγγράφων του Διευθυντή και των τμημάτων και 
του Γ ραφείου του Νομικού Συμβούλου της Διεύθυνσης 
και την διαβίβαση των εγκυκλίων και λοιπών εγγράφων 
γενικού ενδιαφέροντος. 

2. Μεριμνά για την καλή και έγκαιρη διεκπεραίωση των 
πράξεων που έχουν σχέση με το προσωπικό τη διεκπε¬ 
ραίωση της αλληλογραφίας και την τήρηση του Αρχείου, 
δηλαδή: 

α) παρακολουθεί τις μεταβολές του πάσης φύσεως 
προσωπικού του Ταμείου και τηρεί τα απαιτούμενα μη¬ 
τρώα και στοιχεία που απαιτούνται και ενημερώνει το 
Τμήμα Μισθοδοσίας. 

β) συντάσσει τα σχέδια των αποφάσεων και συ μβάσεων 
προσλήψεων του πάσης φύσεως προσωπικού, τις καταγ¬ 
γελίες των συμβάσεων εργασίας και λοιπές, μεταβολές 
του προσωπικού. 

γ) παρακολουθεί τα δελτία παρουσίας του προσωπικού 
τωντμημάτωντης Γ ραμματείας, του Λογιστηρίου, της Μι¬ 
σθοδοσίας καιτου Γ ραφείου Νομικού Συμβούλου και ενη¬ 
μερώνει σχετικά το Τμήμα Μισθοδοσίας 
δ) διακινεί τις εντολές των μετακινήσεων, 
ε) ενημερώνει εγγράφως το Λογιστήριο και το Τμήμα 
Μισθοδοσίας για τη σύνταξη της μισθοδοσίας. 

στ) παρακολουθεί και τηρεί αρχείο των πάσης φύσεως 
αδειώντου προσωπικού, που χορηγούνται από τις οικείες 
Ε.Ε. 

ζ) εκτελεί και κάθε άλλη ενέργεια που της ανατίθεται 
από το Δ.Σ. ή τον Πρόεδρο ή τον Διευθυντή του Ταμείου. 

3. Παραλαμβάνει, πρωτοκολλεί και διανέμει την εισερ¬ 
χόμενη αλληλογραφία και διεκπεραιώνειτηνεξερχόμενη. 

4. Επιλαμβάνεται παντός θέματος που είναι σχετικό με 
τις αρμοδιότητες της και δεν αναφέρεται στις προηγού¬ 
μενες παραγράφους. 

Γ. ΤΜΗΜΑ ΛΟΓΙΣΤΗΡΙΟΥ 

Το Λογιστήριο έχει τις εξής αρμοδιότητες: 

1. Έχει την ευθύνη της λογιστικής παρακολούθησης 
του Ταμείου και τον έλεγχο της διαχείρισης των πιστώσε¬ 
ων των έργων καθώς και κάθε άλλη οικονομική δραστη¬ 
ριότητα του Ταμείου. Κατά πάσα περίπτωση οι Ε.Ε. είναι 
αμέσως υπεύθυνοιέναντιτου Ταμείου καιευθύνονται κα¬ 
τά το νόμο για τη χρηστή διαχείριση των διατεθεισών σ“ 
αυτές πιστώσεων, ως και των δια την εκτέλεση του έργου 
γενομένων αναθέσεων μελετών και εργασιών ή έργων, 
προμηθειών, υλικών, μηχανημάτων και πάσης άλλης (ρύ¬ 
σεως εξοπλισμού, καθώς και για την παρακολούθηση του 
προσωπικού. 

2. Τηρεί τα επιβαλλόμενα βιβλία και στοιχεία. 

3. Συντάσσει όλες τις απαραίτητες λογιστικές - οικονο¬ 
μικές καταστάσεις. 

4. Συντάσσει τις εντολές πληρωμής και τις εντολές με¬ 
ταφοράς πιστώσεων προς την Τράπεζα σύμφωνα με τις 
αποφάσεις του Δ.Σ. 

5. Παρακολουθεί την εμπρόθεσμη υποβολή των δικαιο- 
λογητικώντων δαπανών στο Ταμείο και ενημερώνει σχε- 
τικώς το Δ.Σ. 

6. Συγκεντρώνει τα δικαιολογητικά και τα διαβιβάζει με 
έγγραφη εισήγηση στο Δ.Σ., το οποίο μετά από έλεγχο τα 
υποβάλλει στον Υπουργό για έγκριση, σύμφωνα με το άρ¬ 
θρο 3 του Ν. 2021/92. 

7. Επιλαμβάνεται παντός θέματος που είναι σχετικό με 
τις αρμοδιότητες του και δεν αναφέρεται στις προηγού¬ 
μενες παραγράφους, ή του ανατίθεται από τον Πρόεδρο 
ή το Δ.Σ. ή τον Διευθυντή του Ταμείου. 

Δ. ΤΜΗΜΑ ΜΙΣΘΟΔΟΣΙΑΣ 

Το τμήμα Μισθοδοσίας έχει τις εξής αρμοδιότητες: 

1. συντάσσει τις μισθοδοτικές καταστάσεις του προσω¬ 
πικού που απασχολείται στα έργα καθώς και της διοικητι¬ 
κής και οικονομικής υποστήριξης του Τ.Δ.Π.Ε.Α.Ε και της 
καταβολής των αμοιβών μέσω τραπεζικού συστήματος. 

2. Καταβάλλει τις εισφορές στους ασφαλιστικούς ορ¬ 
γανισμούς, 

3. καταβάλλει τον Φ.Μ.Υ., 

4. παρέχει βεβαιώσεις αποδοχών για φορολογική χρή¬ 
ση, στους απασχολουμένους στο Τ.Δ.Π.Ε.Α.Ε., 

5. συντάσσει τις καταστάσεις και καταβάλλει τις αποζη¬ 
μιώσεις μετακινήσεων (οδοιπορικά-αποζημίωση) του Δ.Σ 
του Τ.Δ.Π.Ε.Α.Ε., του προσωπικού της Διεύθυνσης Διοι¬ 
κητικής και Οικονομικής Υποστήριξης του Τ.Δ.Π.Ε.Α.Ε. 
και όποιων άλλων (Ε.Ε. κ.τ.λ.) του αναθέτει με απόφαση 
του, το Δ.Σ. του Ταμείου. 

Ε. ΓΡΑΦΕΙΟ ΝΟΜΙΚΟΥ ΣΥΜΒΟΥΛΟΥ 

Το Γραφείο Νομικού Συμβούλου του Τ.Δ.Π.Ε.Α.Ε. έχει 
την ευθύνη: 

1. ελέγχου των πάσης φύσεως συμβάσεων υπηρεσιών, 
προμηθειών και εκτελέσεως τεχνικών έργων και της σύ¬ 
νταξης σχετικών πρακτικών, που υπογράφονται από το 
Νομικό Σύμβουλο του Τ.Δ.Π.Ε.Α.Ε. 

2. της παροχής και ερμηνείας νομοθετικών διατάξεων 
που ρυθμίζουν συγκεκριμένα θέματα. 

3. της εκπροσώπησης του Τ.Δ.Π.Ε.Α.Ε. μετά από σχετι¬ 
κή κατά περίπτωση έγκριση και εξουσιοδότηση του Δ.Σ 
του Τ.Δ.Π.Ε.Α.Ε. ενώπιον των δικαστηρίων και εισαγγελι- 
κών αρχών. 


ΑΡΘΡΟ 4 

Υποβολή Οικονομικών Στοιχείων 
Οι Ε.Ε. υποβάλλουν στο Δ.Σ. του Τ.Δ.Π.Ε.Α.Ε.: 

1) Εντός του μηνός Οκτωβρίου κάθε έτους: 

α) τον προϋπολογισμό του επομένου έτους που υπο¬ 
βάλλεται δια του Ταμείου στο Γενικό Λογιστήριο του Κρά¬ 
τους (ΓΛΚ) (σχετικά έντυπα: τα υποδείγματα που στέλνει 
κάθε χρόνο το ΓΛΚ). 

Το Πρόγραμμα Δράσης του επόμενου έτους, που υπο¬ 
βάλλεται δια του Ταμείου στο Υπουργείο Πολιτισμού 
(σχετικό έντυπο: τα υποδείγματα που στέλνει κάθε χρόνο 
το ΥΠ.ΠΟ.) 

2 Έως το τέλος του μηνός Φεβρουάριου κάθε έτους, πε¬ 
ριουσιακά στοιχεία ακινήτων και χρηματικά διαθέσιμα 
του προηγουμένου έτους (σχετικό έντυπο: Στατιστικό 
Δελτίο III του ΓΛΚ) που υποβάλλονται δια του Ταμείου στο 
ΓΛΚ. 

3) Έως το τέλος του μηνός Ιουνίου κάθε έτους: 

α) Απολογιστικά στοιχεία των δύο προηγουμένων ετών 
και προϋπολογιστικά στοιχεία επομένου έτους (σχετικό 
έντυπο: Στατιστικό Δελτίο II του ΓΛΚ) που υποβάλλονται 
δια του Ταμείου στο Γ ΛΚ. 

β) Απολογιστικά στοιχεία μισθοδοσίας δύο προηγουμέ¬ 
νων ετών και προϋπολογιστικά στοιχεία μισθοδοσίας επο¬ 
μένου έτους (σχετικό έντυπο: Στατιστικό Δελτίο IV του 
ΓΛΚ) που υποβάλλονται δια του Ταμείου στο ΓΛΚ. 

4) Εντός Ιδημερου από τη λήξη κάθε τριμήνου απολο¬ 
γιστικά στοιχεία του τριμήνου που έληξε (σχετικά έντυπα: 
Στατιστικό Δελτίο I και πίνακας 8 του ΓΛΚ) που υποβάλλο¬ 
νται δια του Ταμείου στο ΓΛΚ. 

ΑΡΘΡΟ 5 

Χρηματοδοτήσεις - Αιτήματα 

1. Η χρηματοδότηση κάθε έργου από το Ταμείο, πραγ¬ 
ματοποιείται, με την έκδοση από το Λογιστήριο του Τα¬ 
μείου εντολής πληρωμής επ' ονόματι του διαχειριστή του 
έργου υπογεγραμμένη από τον Πρόεδρο του Δ.Σ του Τα¬ 
μείου ή το νόμιμο αναπληρωτή του και τον Διευθυντή του 
Ταμείου, μετά από σχετικό αίτημα του Προέδρου ή του 
αναπληρωτή του, της Ε.Ε. που διευθύνει το έργο, εφόσον 
το αίτημα αφορά σε δαπάνη που ρητά προβλέπεται στον 
προϋπολογισμό του έργου. 

Ειδικά για την έκδοση εντολών πληρωμής για την μι¬ 
σθοδοσία του προσωπικού όλων των έργων και της 
Δ/νσης Διοικητικής και Οικονομικής Υποστήριξης του Τα¬ 
μείου, το σχετικό αίτημα, συνοδευόμενο από τις ανάλο¬ 
γες μισθοδοτικές καταστάσεις, υπογεγραμμένες από λο¬ 
γιστή και τον Προϊστάμενο του, του Τμήματος Μισθοδο¬ 
σίας και θεωρημένες από τον Διευθυντή του Ταμείου, 
υποβάλλεται από το Τμήμα Μισθοδοσίας του Ταμείου για 
έγκριση στο Δ.Σ. του Ταμείου. Το αίτημα αυτό, κοινοποι¬ 
είται κάθε φορά, από το Τμήμα Μισθοδοσίας, στην Ε.Ε. 
του έργου, στο οποίο αφορά η μισθοδοσία του προσωπι¬ 
κού και στο Λογιστήριο του Ταμείου. 

2. Το αίτημα αναφέρεται αναλυτικά στην αιτούμενη δα¬ 
πάνη, δηλ. περιγράφει το είδος του προϊόντος ή της υπη¬ 
ρεσίας (μελέτη, εργασία) ή του τεχνικού έργου (ανέγερ¬ 
ση, επισκευή, εγκατάσταση κ.λ.π) τηνπροϋπολογιζόμενη 
δαπάνη, τον κωδικό του Προϋπολογισμού που θα επιβα¬ 
ρύνει, την διαδικασία (απευθείας προμήθεια ή ανάθεση, 

πρόχειρος διαγωνισμός, δημόσιος διαγωνισμός, διεθνής 
διαγωνισμός). 

Το αίτημα συνοδεύεται από: 

α) τεχνικές προδιαγραφές του ζητουμένου προς προ¬ 
μήθεια προϊόντος 

β) τεχνικές προδιαγραφές και συγγραφή υποχρεώσεων 
της προς ανάθεση μελέτης ή εργασίας ή τεχνικού έργου. 

γ) σχέδιο προκήρυξης θέσεως, όταν το αίτημα αφορά 
σε θέση εργασίας αορίστου ή ορισμένου χρόνου (πλην 
των ωρομισθίων) ή έργου. 

δ) σχέδιο προσκλήσεως ενδιαφέροντος, όταν αφορά 
σε ανάθεση μελέτης ή εργασίας ή τεχνικού έργου, ή προ¬ 
μήθεια προϊόντος που δεν ανατίθενται απευθείας. 

ε) σχέδιο συμβάσεως προμήθειας ή ανάθεσης μελέτης 
ή εργασίας ή τεχνικού έργου, στις περιπτώσεις απευθεί¬ 
ας προμήθειας ή αναθέσεων. 

3. Αιτήματα χρηματοδότησης για κάλυψη απρόβλε¬ 
πτων ή άλλων πάγιων δαπανών, που δεν έχουν περιληφθεί 
στον προϋπολογισμό του έργου, αλλά έχουν την σύμφω¬ 
νη γνώμη του Κ.Α.Σ., υποβάλλονται για έγκριση στο Δ.Σ. 
του Ταμείου ως «συμπληρωματικό πρόγραμμα για χρη¬ 
ματοδότηση εγκεκριμένων ή νέων εργασιών» και εφόσον 
εγκριθούν, εκδίδεται κατά τα ανωτέρω, η σχετική εντολή 
πληρωμής επ’ ονόματιτου διαχειριστή του έργου. 

ΑΡΘΡΟ 6 

Τραπεζικοί Λογαριασμοί και διάθεση πιστώσεων 

1. Ο Πρόεδρος του Δ.Σ. του Ταμείου προβαίνει στο 
άνοιγμα ξεχωριστών έντοκων τραπεζικών λογαριασμών 
επ' ονόματιτου Ταμείου ή κάθε αρχαιολογικού έργου, κα¬ 
τά πηγή χρηματοδότησης (Τακτικός Προϋπολογισμός, 
Ειδικός Λογαριασμός, Γ ΚΠΣ, ΕΟΤ, ΠΔΕ, ΠΕΠ) 

Ειδικά, οι τραπεζικοί λογαριασμοί της παραγράφου 2 
του άρθρου 6, αυτού ανοίγονται επ' ονόματιτου Ταμείου 
και του διαχειριστή του έργου. 

Για κάθε άλλο έργο του οποίου η διαχείριση των πιστώ¬ 
σεων ανατίθεται στο Ταμείο, σύμφωνα με το άρθρο 7 του 
Ν. 2021/92 ο Πρόεδρος του Δ.Σ. προβαίνει σε άνοιγμα 
έντοκου τραπεζικού λογαριασμού επ’ ονόματιτου Ταμεί¬ 
ου και με αιτιολογία, την κατονομασίατου έργου. 

Οι πάσης φύσεως πιστώσεις κάθε έργου κατατίθενται 
στο γενικό λογαριασμό του Ταμείου και αμέσως μόλις 
πληρωθεί ο χρόνος που καθορίζεται από την τραπεζική 
διαδικασία, ανάλογα με το είδος καταθέσεως (δηλ. με¬ 
τρητά ή επιταγή) μεταφέρονται με έγγραφη εντολή του 
Προέδρου του Δ.Σ. του Ταμείου ή του νόμιμου αναπλη¬ 
ρωτή του και του Διευθυντή του Ταμείου στο λογαριασμό 
του κάθε έργου. Η ίδια διαδικασία τηρείται για την αντι¬ 
μετώπιση των Λειτουργικών Εξόδων του Ταμείου. Το πο- 
σόν των τόκων παραμένει υπέρ του λογαριασμού του κά¬ 
θε έργου, του δε γενικού λογαριασμού διατίθεται μετά 
από απόφαση του Δ.Σ. του Ταμείου. 

2. Ειδικά για τα έργα που έχουν ενταχθεί στο Γ ΚΠΣ και 
μόνο για τις πιστώσεις τους από το Γ ΚΠΣ, (δεν αφορά δη¬ 
λαδή λοιπές πιστώσεις των έργων από άλλες πηγές χρη¬ 
ματοδότησης), ακολουθείται η εξής διαδικασία, από το 
χρονικό σημείο είσπραξης από το Τ.Δ.Π.Ε.Α.Ε. της επιχο¬ 
ρήγησης του έργου από το Γ' ΚΠΣ, μέχρι την αποπληρω¬ 
μή των δαπανών του αρχαιολογικού έργου (εξόφληση τε¬ 
λικών δικαιούχων): 


α) κατάθεση της επιταγής που αφορά στην επιχορήγη¬ 
ση του ενταγμένου στο Γ'ΚΠΣ έργου, στο γενικό λογα¬ 
ριασμό του Τ.Δ.Π.Ε.Α.Ε. 

β) ευθύς αμέσως με τη συμπλήρωση του ναΙθϋΓ (5 ερ¬ 
γάσιμες ημέρες από την ημερομηνία κατάθεσης της επι¬ 
ταγής στο γενικό λογαριασμό) η πίστωση, με έγγραφη 
εντολή προς την ΕΤΕ του Προέδρου του Δ.Σ. του Ταμείου 
και του Διευθυντή του Ταμείου μεταφέρεται αυθημερόν 
στο λογαριασμό του έργου που έχει ανοιχθεί ειδικά για τις 
πιστώσεις του Γ' ΚΠΣ. 

γ) από το λογαριασμό το έργου που αφορά στις πιστώ¬ 
σεις του Γ ΚΠΣ, ο διαχειριστής του έργου αναλαμβάνει 
χρήματα, σύμφωνα με έγγραφη εντολή πληρωμής του 
Προέδρου του Δ.Σ. ή το νόμιμο αναπληρωτή και του Δι¬ 
ευθυντή του Ταμείου, στην οποία αναφέρεται το ποσόν, ο 
αριθμός του τραπεζικού λογαριασμού που θα χρεωθεί, το 
αρχαιολογικό έργο υπέρ του οποίου εκδίδεται η εντολή 
πληρωμής και το όνομα του διαχειριστή του έργου. 

Με την είσπραξη κάθε εντολής Πληρωμής, ο διαχειρι¬ 
στής, καταθέτει αυθημερόν, ολόκληρο το προϊόν είσπρα¬ 
ξης της, σε λογαριασμό όψεως στην τράπεζα, με την αι¬ 
τιολογία «Τ.Δ.Π.Ε.Α.Ε. και το όνομα του διαχειριστή». Για 
την πληρωμή των εγκεκριμένων δαπανών, για τις οποίες 
έχει εκδοθεί η συγκεκριμένη εντολή Πληρωμής, ο διαχει¬ 
ριστής εκδίδει, ξεχωριστή, για κάθε συγκεκριμένη δαπά¬ 
νη, επιταγή. Τυχόν αδιάθετο υπόλοιπο εντολής πληρω¬ 
μής σε βάρος πιστώσεων Γ' ΚΠΣ, κατατίθεται απευθείας 
από το διαχειριστή στο λογαριασμό του έργου που αφο¬ 
ρά στις πιστώσεις του Γ ΚΠΣ, το συντομότερο δυνατό και 
πάντως όχι αργότερα των 10 ημερών από την ημερομηνία 
αναλήψεως της εντολής Πληρωμής, όπως ορίζεται στην 
επόμενη παράγραφο της απόφασης αυτής. 

3. Η ανάληψη χρημάτων από τους λοιπούς λογαρια¬ 
σμούς, (πλην των λογαριασμών στους οποίους κατατίθε¬ 
νται πιστώσεις του Γ ΚΠΣ) ενεργείται από τον αρμόδιο 
διαχειριστή ο οποίος προσκομίζει στην τράπεζα για κάθε 
ανάληψη, σχετική εντολή υπογεγραμμένη από τον Πρόε¬ 
δρο του Δ.Σ. του Τ αμείου ή του νομίμου αναπληρωτή του, 
και τον Διευθυντή του Τ.Δ.Π.Ε.Α.Ε., στην οποία αναφέρο- 
νταιτο ποσό, ο αριθμός του τραπεζικού λογαριασμού του 
έργου που θα χρεωθεί, το αρχ/κό έργο υπέρ του οποίου 
εκδίδεται ή χρηματοδότηση και το όνομα του διαχειριστή 
του έργου. 

Ο διαχειριστής του έργου, μετά την ανάληψη των χρη¬ 
μάτων, καταθέτει αυθημερόν αυτά, εφόσον δεν διατίθε¬ 
νται την ίδια μέρα για εξυπηρέτηση δαπανών, ή το υπό¬ 
λοιπο των χρημάτων που προκύπτει μετά την είσπραξη 
της εντολής πληρωμής και την αποπληρωμή, κατά την 
ίδια ημέρα της είσπραξης της εντολής, των δαπανών, σε 
έντοκο κοινό λογαριασμό Ταμιευτηρίου ή τρεχούμενο, πι¬ 
στωτικού ιδρύματος του δημοσίου τομέα, επ' ονόματιτου 
Προέδρου της Ε.Ε.του έργου και του διαχειριστή του έρ¬ 
γου ή άλλου υπαλλήλου του έργου, που προτείνεται από 
την Ε.Ε. και εγκρίνεται από το Δ.Σ. του Ταμείου. Στο λο¬ 
γαριασμό του Ταμιευτηρίου ή τοντρεχούμενο, τα χρήμα¬ 
τα δύναται να παραμένουν για την εξυπηρέτηση δαπα¬ 
νών, μέχρι και 10 εργάσιμες ημέρες από την ημερομηνία 
καταθέσεώς τους. Μετά την δέκατη εργάσιμη ημέρα, ο 
διαχειριστής αναλαμβάνει το ποσό που παραμένει ως 
υπόλοιπο κάθε εντολής πληρωμής (δηλαδή ποσόν εντο- 

λής πληρωμής μείον τις πάσης φύσεως πληρωμές δικαι¬ 
ούχων είτε πριν είτε μετά την κατάθεση χρημάτων στο λο¬ 
γαριασμό Ταμιευτηρίου ή Τρεχούμενο) και τον καταθέτει 
στον τραπεζικό λογαριασμό, σε χρέωση του οποίου έχει 
εκδοθεί η εντολή πληρωμής. Το ένα αντίγραφο από την 
διπλότυπη απόδειξη κατάθεσης, που λαμβάνει ο διαχειρι¬ 
στής από την τράπεζα, το αποστέλλει αυθημερόν στο Λο¬ 
γιστήριο του Ταμείου και φωτοτυπία του στο Λογιστήριο 
του Έργου. 

Για τις εντολές πληρωμής σε βάρος πιστώσεων του Γ' 
ΚΠΣ, ακολουθείται η διαδικασία που ορίζεται στην παρά¬ 
γραφο 2 του άρθρου 6 της απόφασης αυτής. 

4. Τα χρήματα κάθε εντολής πληρωμής σε βάρος οποι- 
ουδήποτετραπεζικού λογαριασμού, διατίθενται αποκλει¬ 
στικά και μόνον για τις δαπάνες που αναφέρονται στο αί¬ 
τημα της Ε.Ε. του έργου, το οποίο έχει εγκρίνει το Δ.Σ. του 
Ταμείου και για τις οποίες έχει εκδοθεί η σχετική εντολή 
πληρωμής. 

Το ποσό κάθε ανάληψης από τραπεζικό λογαριασμό Τα- 
μιευτηρίου ή Τρεχούμενο πρέπει να διατίθεται για την κά¬ 
λυψη δαπάνης αυθημερόν ή το αργότερο εντός των επό¬ 
μενων δύο ημερών. Τούτο αποδεικνύεται από την ημερο¬ 
μηνία εκδόσεως του σχετικού ισόποσου παραστατικού 
εξοφλήσεως της δαπάνης για την οποία πραγματοποιή¬ 
θηκε η ανάληψη. 

Δεν επιτρέπεται η πέραν των δύο ως ανωτέρω κατά πα¬ 
ράταση εργάσιμων ημερών παρακράτηση χρημάτων στα 
χέρια διαχειριστή ή σε χρηματοκιβώτιο της υπηρεσίας. 

5. Οι διαχειριστές των έργων, με την επιφύλαξη της πε¬ 
ρίπτωσης στ' της παραγράφου Α' του άρθρου 3 της από¬ 
φασης αυτής, υποβάλλουν στο Λογιστήριο του Ταμείου 
μέχρι τέλους Ιανουάριου του επομένου έτους, τα δικαιο- 
λογητικά των δαπανών (άρθρο 3 του Ν. 2021/92), καθώς 
επίσης και φωτοτυπία της κίνησης του λογαριασμού Τα¬ 
μιευτηρίου από το Βιβλιάριο Ταμιευτηρίου ή τα παραστα¬ 
τικά του τρεχούμενου λογαριασμού (ΕΧΤΒΑΙΤ Τραπέζης 
ή τα ΕΧΤΒΑΙΤ3 της κίνησης του λογαριασμού με επιταγές 
του Γ ΚΠΣ), για έλεγχο. 

Η υποβολή του συνόλου των δικαιολογητικών, τα οποία 
πρέπει να είναι θεωρημένα από τον Πρόεδρο της Ε.Ε., γί¬ 
νεται με διαβιβαστικό έγγραφο του διαχειριστή προς το 
Λογιστήριο του Ταμείου, το οποίο κοινοποιείται στον Πρό¬ 
εδρο της Ε.Ε. του έργου και τον Διευθυντή του Ταμείου. 

6. Οι τόκοι των τραπεζικών λογαριασμών, κάθε έργου, 
διατίθενται για την εξυπηρέτηση του έργου αυτού πλην 
των τόκων των λογαριασμών του Γ ΚΠΣ (είτε κινείται με 
εντολή είτε κινείται με επιταγές), οι οποίοι διατίθενται 
σύμφωνα με τις οδηγίες της Διαχειριστικής Αρχής του οι¬ 
κείου Επιχειρησιακού Προγράμματος. 

7. Οι διαχειριστές των λογαριασμών των έργων ορίζο¬ 
νται με απόφαση του Υπουργού Πολιτισμού, ενώ οι δια¬ 
χειριστές των λογαριασμών «Λειτουργικά Έξοδα Ταμεί¬ 
ου» και «Πρόγραμμα Ανέργων» ορίζονται με απόφαση 
του Δ.Σ. του Ταμείου και είναι μόνιμοι υπάλληλοι του 
ΥΠ.ΠΟ. που έχουν αποσπαστεί στο Ταμείο. 

8. Αδιάθετες πιστώσεις ή τόκοι, έργου που περατώθηκε 
ή διεκόπη οριστικά, μεταφέρονται σε λογαριασμό άλλου 
έργου που διαχειρίζεται το Ταμείο, μετά από σχετική αι¬ 
τιολογημένη απόφαση του Δ.Σ. του Ταμείου, με εξαίρεση 
τις πιστώσεις και τους τόκους του Γ ΚΠΣ. 


9. Κάθε εντολή πληρωμής, δαπανάται μέσα στο ίδιο ημε¬ 
ρολογιακό έτος. Τα πάσης φύσεως δικαιολογητικά δαπα¬ 
νών φέρουν χρονολογία εκδόσεως, όχι πέραν της 31 ης Δε¬ 
κεμβρίου του έτους που εκδόθηκε η εντολή πληρωμής. 
Εάν έχει δαπανηθεί μέρος της εντολής πληρωμής, το υπό¬ 
λοιπο κατατίθεται από τον διαχειριστή στο λογαριασμό 
του έργου, σε χρέωση του οποίου εκδόθηκε η εντολή πλη¬ 
ρωμής μέχρι την 10η Ιανουάριου του επόμενου έτους. 

10. Για την αντιμετώπιση των μικροδαπανών του έργου 
κάθε Ε.Ε. επιτρέπεται να ανοίξει ειδικό έντοκο τραπεζικό 
λογαριασμό Ταμιευτηρίου ή τρεχούμενο ( Μικρό Ταμείο) 
επ' ονόματιτου διαχειριστούτου έργου καιτου προέδρου 
της Ε.Ε. ο οποίος θα πιστωθεί με μεταφορά ποσού από 
τουςτραπεζικούςλογαριασμούςτου έργου, πληντων λο¬ 
γαριασμών του Γ' ΚΠΣ. Η ανάληψη από το λογαριασμό 
αυτό (Μικρό Ταμείο) διενεργείται από τον διαχειριστή με¬ 
τά από έγγραφη εντολή του Προέδρου της Ε.Ε. στην 
οποία αναφέρεται και η προμήθεια ή εργασία για την αντι¬ 
μετώπιση της οποίας εντέλλεται σε ανάληψη ο διαχειρι¬ 
στής. Από το λογαριασμό καλύπτονται δαπάνες για προϊ¬ 
όντα ή εργασίες των οποίων η αξία ενός έκάστου δεν εί¬ 
ναι μεγαλύτερη των 60 € Το ύψος της πίστωσης του 
λογαριασμού αυτού (Μικρό Ταμείο) για κάθε έργο ορίζε¬ 
ται εκάστοτε με απόφαση του Δ.Σ. του Ταμείου. 

Εάν οι μικροδαπάνες αφορούν στο Πρόγραμμα του έρ¬ 
γου που χρηματοδοτείται από πιστώσεις του Γ'ΚΠΣ, τότε 
μετά την πραγματοποίηση της, (δηλαδή αφού έχουν εξο¬ 
φληθεί από τις πιστώσεις του «Μικρού Ταμείου»), η Ε.Ε. 
ζητά με αίτημα της προς το Δ.Σ. του Ταμείου την έκδοση 
ισόποσης με τις μικροδαπάνες εντολής πληρωμής. Ο δια¬ 
χειριστής του έργου μετά την είσπραξη της εντολής και 
την κατάθεσή της στον λογαριασμό όψεως όπως ορίζεται 
στην παρ. 2 του άρθρου αυτού, εκδίδει ισόποση επιταγή 
επ’ ονόματί του, και το ποσό της επιταγής το καταθέτει 
στον λογαριασμό του « Μικρού Ταμείου». Τα δικαιολογη- 
τικά των μικροδαπανών επισυνάπτονται στην επιταγή που 
εκδίδει « επ'ονόματί του» ο διαχειριστής του έργου και 
αποδίδονται με την συνολική ετήσια απόδοσή του, όπως 
ορίζεται στην παράγραφο 5 του άρθρου αυτού. 

11. Για να θεωρηθεί ότι η πίστωση που διατέθηκε στο 
έργο δαπανήθηκε νόμιμα, τα δικαιολογητικά πρέπει να εί¬ 
ναι τα προβλεπόμενα από τον Κώδικα Βιβλίων και Στοιχεί¬ 
ων. Επί του ποσού του δελτίου παροχής υπηρεσιών πα- 
ρακρατείται ο φόρος που προβλέπεται εκάστοτε και απο¬ 
δίδεται από τον διαχειριστή εντός της οριζόμενης από την 
Φορολογική Νομοθεσία προθεσμίας στην αρμόδια Οικο¬ 
νομική Εφορία. Εάν ο αμειβόμενος είναι αλλοδαπός γίνε¬ 
ται επίσης παρακράτηση του ανάλογου φόρου και από¬ 
δοσή του στην Οικονομική Εφορία, από τον διαχειριστή 
σύμφωνα μετά οριζόμενα στη Φορολογική Νομοθεσία. 

Σε περίπτωση κατά την οποία δεν είναι δυνατή η λήψη 
θεωρημένων από την Οικονομική Εφορία, δικαιολογητι- 
κών για την δαπάνη, εφαρμόζονται τα οριζόμενα στον Κώ¬ 
δικα Βιβλίων και Στοιχείων(Κ.Β.Σ.). Όλα τα έγγραφα οι πί¬ 
νακες, οι καταστάσεις κα τα στοιχεία του Κ.Β.Σ. εκδίδο- 
νται ή τηρούνται από την Διεύθυνση Διοικητικής και 
Οικονομικής Υποστήριξης του Ταμείου και την Γραμμα¬ 
τεία και το Λογιστήριο κάθε έργου και έχουν σχέση ή υπο¬ 
βάλλονται σε Οικονομικές Εφορίες, Ασφαλιστικούς Ορ¬ 
γανισμούς, ΟΑΕΔ, Επιθεωρήσεις Εργασίας, Τράπεζα, 
(όπως παραδείγματος χάριν οι περιοδικές και εκκαθαρι- 

στικές δηλώσεις Φ.Μ.Υ., Βεβαιώσεις Εισοδήματος, Δη¬ 
λώσεις Εισοδήματος κλπ) φέρουν ως τίτλο: «Ταμείο Δια¬ 
χείρισης Πιστώσεων για την Εκτέλεση Αρχαιολογικών 
Έργων» (Τ.Δ.Π.Ε.Α.Ε.). 

12. Οι μηνιαίες μισθοδοτικές καταστάσεις του προσω¬ 
πικού για όλα τα έργα του Ταμείου και για το προσωπικό 
της Διεύθυνσης Διοικητικής και Οικονομικής Υποστήρι¬ 
ξης του Ταμείου, συντάσσονται από το Τμήμα Μισθοδο¬ 
σίας της Διεύθυνσης Διοικητικής και Οικονομικής Υπο¬ 
στήριξης του Ταμείου, υπογράφονται από Λογιστή του 
Τμήματος Μισθοδοσίας και τον Προϊστάμενό του και θε¬ 
ωρούνται από τον Διευθυντή Διοικητικής και Οικονομικής 
Υποστήριξης του Ταμείου. 

Οι μισθοδοτικές καταστάσεις συντάσσονται σύμφωνα 
με το Συγκεντρωτικό Παρουσιολόγιο κάθε έργου, που 
υποβάλλεται μέχρι την 20η εργάσιμη ημέρα κάθε μήνα, ή 
μέχριτην 18η ή 19η ημέρα, εφόσον η 20η ημέρα του μήνα 
είναι Σάββατο ή Κυριακή ή αργία, με έγγραφο του Προέ¬ 
δρου της Επιστημονικής Επιτροπής στο ανωτέρω Τμήμα 
Μισθοδοσίας. 

Το Συγκεντρωτικό Παρουσιολόγιο, το οποίο επισυνά¬ 
πτεται στην μηνιαία μισθοδοτική κατάσταση κάθε έργου, 
συντάσσεται και υπογράφεται από υπάλληλο του έργου , 
που ορίζεται απάτην Ε.Ε.του έργου σύμφωνα μετά ανα¬ 
λυτικά ημερήσια παρουσιολόγια, τα οποία τηρούνται και 
παρακολουθούνται καθημερινά από έναν ή περισσότε¬ 
ρους υπαλλήλους του έργου, στο οποίο αφορούν, ο οποί¬ 
ος ή οι οποίοι ορίζονται από την Ε.Ε. του έργου. 

Το όνομα ή τα ονόματα των υπευθύνων του Παρουσιο- 
λογίου κάθε έργου, και το όνομα του υπεύθυνου του Συ¬ 
γκεντρωτικού Παρουσιολογίου κάθε έργου, γνωστοποι¬ 
ούνται στο Δ.Σ. του Ταμείου με έγγραφο του Προέδρου 
της Ε.Ε.του έργου. 

Οι υπογεγραμμένες και θεωρημένες μισθοδοτικές κα¬ 
ταστάσεις αποστέλλονται από το ανωτέρω Τμήμα Μισθο¬ 
δοσίας, στο Λογιστήριο του Ταμείου για την καταβολή 
των αμοιβών του προσωπικού, μέσω του Προγράμματος 
«ΔΙΑΣ». Οι ασφαλιστικές εισφορές και ο Φ.Μ.Υ. καταβάλ¬ 
λονται από το ανωτέρω Τμήμα Μισθοδοσίας με την εξής 
διαδικασία: 

Το Τμήμα Μισθοδοσίας γνωστοποιεί στο Λογιστήριο 
του Ταμείου τα ποσά των ασφαλιστικών εισφορών και τον 
Φ.Μ.Υ. που πρέπει να καταβληθούν για κάθε έργο, κάθε 
μήνα και κάθε τρίμηνο αντίστοιχα. 

Το Λογιστήριο του Ταμείου: εφόσον οι ασφαλιστικές ει¬ 
σφορές και ο Φ.Μ.Υ. βαρύνουν πιστώσεις του Γ Κ.Π.Σ. εκ¬ 
δίδει τις ανάλογες εντολές πληρωμής επ’ ονόματίτου δια¬ 
χειριστή κάθε έργου και αντίστοιχες ισόποσες επ’ ονόμα- 
τιτου Διευθυντή του Ταμείου. 

Ο διαχειριστής κάθε έργου την ίδια ημέρα που αναλαμ¬ 
βάνει από την Τράπεζα τα χρήματα της ανωτέρω εντολής 
πληρωμής, καταθέτει αυτά, σύμφωνα με τα οριζόμενα 
στηνπαρ. 2 περίπτωση γ'του άρθρου 6 της απόφασης αυ¬ 
τής, στον λογαριασμό όψεως και εκδίδει ταυτόχρονα 
«επιταγή» επ’ ονόματί του, την οποία εισπράττει την ίδια 
ημέρα, και το προϊόντης καταθέτει αυθημερόν στο λογα¬ 
ριασμό «Λειτουργικά-Εισφορές και Φόροι». 

Ο Διαχειριστής την ίδια ημέρα που εκτελεί τις ανωτέρω 
πράξεις και μόλις τις ολοκληρώσει (δηλαδή με την κατά¬ 
θεση του προϊόντος της «επιταγής» επ’ ονόματίτου, στο 


λογαριασμό «Λειτουργικά-Εισφορές και Φόροι») απο¬ 
στέλλει με ΡΑΧ στον Διευθυντή του Ταμείου το αποδεικτι¬ 
κό της κατάθεσης στο λογαριασμό«Λειτουργικά - Εισφο¬ 
ρές και Φόροι». 

Ο Διευθυντής έχοντας λάβει από το Λογιστήριο του Τα¬ 
μείου την αντίστοιχη και ισόποση εντολή πληρωμής σε 
βάρος του λογαριασμού «Λειτουργικά-Εισφορές και Φό¬ 
ροι», προσέρχεται στην Τράπεζα, αναλαμβάνει τα χρήμα¬ 
τα και εκδίδει την ίδια στιγμή τις αντίστοιχες επιταγές 
υπέρ του ασφαλιστικών οργανισμών στους οποίους οφεί¬ 
λονται οι εισφορές, και υπέρ των αρμοδίων Οικονομικών 
Εφοριών, στις οποίες οφείλεται ο Φ.Μ.Υ. 

Ο Διευθυντής παραδίδει τις ανωτέρω επιταγές στον 
Προϊστάμενο του Τμήματος Μισθοδοσίας, ο οποίος κα¬ 
ταβάλλει εγκαίρως τις οφειλόμενες εισφορές και φό¬ 
ρους. Στη συνέχεια το Τμήμα Μισθοδοσίας αποστέλλει 
στο διαχειριστή του έργου, τα αποδεικτικά εξοφλήσεως 
των ασφαλιστικών εισφορών και του Φ. Μ. Υ., προκειμένου 
αυτός να τα επισυνάψει στην «επιταγή επ’ ονόματί του» 
που έχει, όπως αναφέρεται ανωτέρω, εκδώσει. 

Το Λογιστήριο του Ταμείου, εφόσον οι ασφαλιστικές ει¬ 
σφορές και ο Φ. Μ.Υ., βαρύνουν τις πιστώσεις Εθνικών πό¬ 
ρων ( δηλαδή δεν βαρύνουν τις πιστώσεις του Γ'ΚΠΣ) 
προβαίνει σε μεταφορά ισόποσης πίστωσης από Λογα¬ 
ριασμό των Εθνικών Πόρων (Π.Δ.Ε., Τ.Π., Ειδικός Λογα¬ 
ριασμός) στον Λογαριασμό « Λειτουργικά -Εισφορές και 
Φόροι»( κοινοποιώντας την μεταφορά αυτή, στην Ε.Ε. και 
τον διαχειριστή του έργου) και εκδίδει ισόποση σε βάρος 
του λογαριασμού αυτού Εντολή Πληρωμής επ’ ονόματί 
του Διευθυντή του Ταμείου, ο οποίος προβαίνει στις ίδιες 
ενέργειες όπως αναφέρεται ανωτέρω για την περίπτωση 
που οι ασφαλιστικές εισφορές και ο Φ.Μ.Υ. βαρύνουν πι¬ 
στώσεις του Γ'ΚΠΣ. Το Τμήμα Μισθοδοσίας αποστέλλει 
στον διαχειριστή του έργου, τα αποδεικτικά εξοφλήσεως 
των ασφαλιστικών εισφορών και του Φ.Μ.Υ, προκειμένου 
αυτός να τα επισυνάψει στην απόδοσή του. 

ΑΡΘΡΟ 7 

Προμήθειες αγαθών 

1. Δεν επιτρέπεται η προμήθεια αγαθών που δεν έχουν 
άμεση συνάφεια με την εκτέλεση των έργων. Κατ’ εξαίρε¬ 
ση επιτρέπεται η προμήθεια τέτοιων αγαθών, μετά από 
σχετική έγκριση του Δ.Σ. του Ταμείου κατόπιν υποβολής 
σ’ αυτό εισήγησης της αρμόδιας Ε.Ε. με την οποία ζητεί¬ 
ται, εξηγείται και δικαιολογείται η ανάγκη προμήθειας 
των ειδών αυτών. 

2. Από τα αγαθά που προμηθεύονται τα έργα, οι διαχει¬ 
ριστές καταχωρούν, κατά προτίμηση ηλεκτρονικά, τα μη 
αναλώσιμα σε ειδικό βιβλίο με πλήρη στοιχεία και αριθ- 
μημένα. Ο αριθμός αναγράφεται και στο αγαθό για να εί¬ 
ναι δυνατός ο έλεγχος της προμήθειας. 

Τα αγαθά που ενσωματώνονται στα εκτελούμενα έργα 
δεν καταχωρίζονται στο βιβλίο αλλά γίνεται ειδική έγγρα¬ 
φη πράξη ενσωμάτωσής τους, όπως προβλέπει η μελέτη 
του έργου που εφαρμόζεται. 

Όταν χαθούν ή καταστραφούν αγαθά, συντάσσεται 
από το διαχειριστή και τον υπεύθυνο του έργου, πρωτό¬ 
κολλο απώλειας ή καταστροφής. 

Για την Διεύθυνση Διοικητικής και Οικονομικής Υποστή¬ 
ριξης του Ταμείου, το πρωτόκολλο απώλειας ή κατα- 

στροφής υπογράφεται από έναν Προϊστάμενο Τμήματος 
και τον Διευθυντή του Ταμείου. 

3. Τα μη αναλώσιμα αγαθά που αγοράζονται για τις ανά¬ 
γκες των συνεχιζόμενων έργων με δαπάνη του Ταμείου, 
αποτελούν περιουσία του Υπουργείου Πολιτισμού. Την 
απόδοση λογαριασμού της πίστωσης συνοδεύουν, εκτός 
από τα δελτία εισαγωγής αγαθών τα πρωτόκολλα παρα¬ 
λαβής των αγαθών. 

4. Οι προμήθειες πάσης φύσεως αγαθών γίνονται: 
α. με απευθείας αγορά 

β. με πρόχειρο μειοδοτικό διαγωνισμό 
γ. με δημόσιο τακτικό μειοδοτικό διαγωνισμό 
δ. με διεθνή διαγωνισμό 

Το όριο για κάθε μία από τις ανωτέρω περιπτώσεις είναι 
το τριπλάσιο του ισχύοντος εκάστοτε για τις αντίστοιχες 
περιπτώσεις στο Δημόσιο λογιστικό εκτός της περιπτώ- 
σεως του Διεθνούς Διαγωνισμού, για τον οποίο ισχύουν 
τα όρια και η διαδικασία που ορίζονται στην Ευρωπαϊκή 
Νομοθεσία (οδηγίες 93/36/ΕΕ/14.6.1993 και 2001/78/ΕΚ/ 
13.9.01, στο Π.Δ. 370/1995, ΦΕΚΑ: 199/1995 και στο Π.Δ. 
18/2000, ΦΕΚΑ: 15/2000). 

5. Το Δ.Σ. προκειμένου να εγκρίνει προμήθειες αγαθών, 
με απευθείας αγορά ή με πρόχειρο μειοδοτικό διαγωνι¬ 
σμό, πρέπει το σχετικό αίτημα της Ε.Ε. του έργου να συ¬ 
νοδεύεται από: 

α) τεχνική περιγραφή του προς προμήθεια αγαθού, 
υπογεγραμμένη από τον υπεύθυνο υπάλληλο του έργου. 

β) προϋπολογισμό δαπάνης, υπογεγραμμένο από τον 
υπεύθυνο υπάλληλο του έργου, 
γ) τρεις προσφορές υποψήφιων αναδοχών, 
δ) σχέδιο σύμβασης προμήθειας, εφόσον το υπό προ¬ 
μήθεια αγαθό δεν είναι αμέσως ετοιμοπαράδοτο. 

6. Κατ’ εξαίρεση των οριζομένων στην παράγραφο 4 
του άρθρου αυτού και με την επιφύλαξη της Οδηγίας 
93/36/ΕΕ, (που προβλέπει το όριο των 200.000 ειδικών 
τραβηκτικών δικαιωμάτων πλέον Φ.Π.Α., κατά τύπο προ¬ 
μήθειας, μετά το οποίο είναι υποχρεωτική η διενέργεια 
διεθνούς διαγωνισμού κατά τύπο προμήθειας) οι προμή¬ 
θειες των ειδικών υλικών ή εργαλείων ή μηχανημάτων ή 
κατασκευών που χρησιμοποιούνται στις αναστηλωτικές ή 
αρχαιολογικές εργασίες, όπως π.χ. λίθος (ήτοι λίθος από 
συγκεκριμένο λατομείο ή συγκεκριμένων προδιαγραφών 
ή συγκεκριμένης προετοιμασίας), Βυζαντινά κεραμίδια 
ειδικού τύπου, ξυλεία ειδικού τύπου (ήτοι ξυλεία από συ¬ 
γκεκριμένη περιοχή και συγκεκριμένο είδος δέντρου και 
συγκεκριμένης προεργασίας), ειδικά μέταλλα όπως Τιτά- 
νιο και Ανοξείδωτος χάλυβας, ειδικά λιθοξοϊκά εργαλεία 
(ήτοι αυτά που κατασκευάζονται σε ειδικά εργαστήρια 
από ειδικούς τεχνίτες κ.λ.π. καθώς και ειδικές κατασκευ¬ 
ές, όπως π.χ. στέγαστρα, ικριώματα και συστήματα ανάρ¬ 
τησης και μετακίνησης λίθων στα οποία περιλαμβάνονται 
οι εργασίες συναρμολόγησης και αποσυναρμολόγησής 
τους, καλούπια πάσης φύσεως και μεγέθους για χύτευση 
υλικού, ειδικές φόρμες για απολάξευση λίθων και διάφο¬ 
ρα άλλα, γίνονται με απευθείας αγορά από τον προμη¬ 
θευτή. 

Για την πραγματοποίηση της απευθείας προμήθειας 
των ανωτέρω, το σχετικό αίτημα της Ε.Ε. του έργου πρέ¬ 
πει να συνοδεύεται με τα στοιχεία της παραγράφου 5 του 
άρθρου αυτού, με μόνη διαφορά ότι απαιτούνται δύο 


προσφορές, αντί των τριών που ορίζεται στην παρ. 5 του 
άρθρου αυτού, και επιπλέον εισήγηση επιλογής αναδό- 
χου και βεβαίωση του Προέδρου της Ε.Ε. του έργου ότι η 
προσφορά του προτεινομένου ανάδοχου είναι συμφέ- 
ρουσα. 

Στην περίπτωση που ο προμηθευτής είναι μοναδικός 
στο είδος του υποβάλλεται σχετική βεβαίωση από το αρ¬ 
μόδιο Εμπορικό και Βιομηχανικό Επιμελητήριο ή το αρ¬ 
μόδιο Επαγγελματικό Επιμελητήριο. 

ΑΡΘΡΟ 8 

Μελέτες - Υπηρεσίες 

Η ανάθεση με συμβάσεις παροχής υπηρεσιών, με την 
επιφύλαξη των οριζόμενων στις Οδηγίες 92/50ΕΟΚ/ 
18.6.1992, 97/52/ΕΟΚ/13.10.1997 και 2001/78/ΕΚ/ 
13.9.2001 και στα Π.Δ. 346/1998 (ΦΕΚΑ: 230/1998) και 
Π.Δ. 18/2000 (ΦΕΚΒ: 15/2000), γίνεται: 

1. Με απευθείας ανάθεση, για συμβάσεις παροχής υπη¬ 
ρεσιών για τις οποίες η αμοιβή του μελετητή, ή της τεχνι¬ 
κής εταιρείας ή συντηρητή ή σχεδιαστή ή άλλης επιστη¬ 
μονικής ειδικότητας Φυσικού ή Νομικού Προσώπου, δεν 
ξεπερνά τα 80.000 ευρώ πλέον ΦΠΑ. 

Προκειμένου το Δ.Σ. του Ταμείου να εγκρίνει την απευ¬ 
θείας ανάθεση, πρέπει το αίτημα της Ε.Ε. του έργου να 
συνοδεύεται: 

α) από τεχνικές προδιαγραφές και συγγραφή υποχρε¬ 
ώσεων, του προς ανάθεση θέματος, υπογεγραμμένες 
από τον υπεύθυνο υπάλληλο του έργου, εφόσον απαι¬ 
τούνται. 

β) από κατ’ αποκοπή προϋπολογισμό της αμοιβής, υπο¬ 
γεγραμμένο από τον υπεύθυνο υπάλληλο του έργου. 

γ) δύο τουλάχιστον προσφορές υποψηφίων αναδοχών 

δ) σχέδιο σύμβασης ανάθεσης 

2. Με πρόχειρο διαγωνισμό, για συμβάσεις παροχής 
υπηρεσιών για τις οποίες η αμοιβή του μελετητή, ή της τε¬ 
χνικής εταιρείας ή συντηρητή ή σχεδιαστή ή άλλης επι¬ 
στημονικής ειδικότητας Φυσικού ή Νομικού Προσώπου, 
δεν ξεπερνά το όριο εφαρμογής της Κοινοτικής Οδηγίας 
92/50, όπως ισχύει. 

Ειδικότερα, οι αναθέσεις τεχνικών μελετών που γίνο¬ 
νται με δημόσιο διαγωνισμό, διέπονται από τα οριζόμενα 
περί αναθέσεως μελετών του Δημοσίου. 

ΑΡΘΡΟ 9 

Εκτέλεση επιμέρους εργασιών 

1. Η ανάθεση εκτελέσεως επιμέρους εργασιών που 
εκτελούνται από τρίτους στα πλαίσια της εκτελέσεως του 
όλου έργου με αυτεπιστασία όπως π.χ. αποψιλώσεις χώ¬ 
ρων, αποκλαδώσεις δένδρων, αποχωματώσεις, επιχωμα¬ 
τώσεις, περιφράξεις, στέγαστρα, διερευνήσεις θεμε¬ 
λίων, επισκευές, μετασκευές, αναστηλώσεις, στερεώ¬ 
σεις, συντηρήσεις, κλπ, μετηνεπιφύλαξητωνοριζομένων 
στις οδηγίες 92/50/ΕΟΚ/18.6.92, 97/52/ΕΟΚ/13.10.97, 
2001/78/ΕΚ/13.9.2001 και στα Π.Δ. 348/1998 (ΦΕΚ Α' 
230/1998) και Π.Δ. 18/2000 (ΦΕΚ Α' 15/2000), γίνεται: 

α) με απευθείας ανάθεση, όταν η συνολική δαπάνη (συ¬ 
μπεριλαμβανομένου του ΦΠΑ) κάθε είδους εργασίας δεν 
υπερβαίνει το τριπλάσιο του ορίου του ποσού που ισχύει 
κάθε φορά για απευθείας προμήθειες του Δημοσίου. 

β) με πρόχειρο διαγωνισμό, εφόσον η δαπάνη κάθε εί- 

δους εργασίας δεν υπερβαίνει το τριπλάσιο το ορίου του 
ποσού που ισχύει κάθε φορά για πρόχειρους διαγωνι¬ 
σμούς του Δημοσίου. 

γ) Με την διαδικασία του ν.1418/84, του Π.Δ. 609/85 και 
του άρθρου 13 της απόφασης αυτής, σύ μφωνα με τα ορι¬ 
ζόμενα στο άρθρο 8 του Π.Δ. 99/92( ανάθεση σε ειδικευ¬ 
μένες εργοληπτικές επιχειρήσεις ), όταν η δαπάνη κάθε 
είδους εργασίας υπερβαίνει το τριπλάσιο του ανωτάτου 
ορίου του ποσού που ισχύει κάθε φορά για πρόχειρους 
διαγωνισμούς προμηθειώντου Δημοσίου. 

2. Στις εργασίες συμπεριλαμβάνεται και η μίσθωση κατ’ 
αποκοπή ή με ημερομίσθιο ή με ωριαία αντιμισθία ιδιωτι¬ 
κών μέσων μεταφοράς, προωθητήρων, ισοπεδωτήρων 
εκσκαφέων ελκυστήρων, φορτωτών, αντλιών, γερανών 
και λοιπών εν γένει μηχανημάτων που είναι αναγκαία για 
την εκτέλεση των έργων. 

3. Προκειμένου το Δ.Σ. του Ταμείου να εγκρίνει την 
απευθείας ή με πρόχειρο διαγωνισμό ανάθεση εργασιών 
σε τρίτους, πρέπει το αίτημα της Ε.Ε. του έργου να συνο¬ 
δεύεται από: 

α) τεχνική περιγραφή των προς ανάθεση εργασιών και 
συγγραφή υποχρεώσεων, υπογεγραμμένες από τον 
υπεύθυνο υπάλληλο του έργου 

β) αναλυτικό προϋπολογισμό δαπάνης υπογεγραμμένο 
από τον υπεύθυνο υπάλληλο του έργου 

γ) τρεις τουλάχιστον προσφορές υποψηφίων αναδο¬ 
χών, ή μία, εφόσον η Ε.Ε. του έργου βεβαιώνει ότι δεν δύ- 
ναται να βρει άλλη. 

δ) σχέδιο σύμβασης ανάθεσης. 

Το Δ.Σ. δύναται σε κάθε περίπτωση να αποφασίσει τη 
σύνταξη και τη δημοσιοποίηση σχετικής διακήρυξης από 
την Ε.Ε. του έργου. 

Άρθρο 10 

Παραγωγές - Εκδόσεις 

1. Η ανάθεση εκτελέσεως επιμέρους εργασιών που 
εκτελούνται από τρίτους στα πλαίσια της εκτελέσεως του 
όλου έργου με αυτεπιστασία όπως παραγωγή κινηματο¬ 
γραφικών ταινιών, παραγωγή νίάθο, αεροφωτογραφίσε- 
ων, εκδόσεως μελέτης ή αρχαιολογικού οδηγού, με την 
επιφύλαξη των οριζομένων στις οδηγίες 92/50/ΕΟΚ/ 
18.6.92, 97/52/ΕΟΚ/13.10.97, 2001/78/ΕΚ/13.9.2001 και 
στα Π.Δ. 348/1998 (ΦΕΚ Α' 230/1998) και Π.Δ. 18/2000 
(ΦΕΚΑΊ 5/2000), γίνεται: 

α) κατά τα οριζόμενα στις παραγράφους 1 α και 1 β του 
άρθρου 9 της απόφασης αυτής, εφόσον η συνολική δα¬ 
πάνη κάθε συγκεκριμένης ανάθεσης, δεν υπερβαίνει κα¬ 
τά περίπτωση, το τριπλάσιο του αντιστοίχου ορίου του 
ποσού που ισχύει κάθε φορά για απευθείας ή με πρόχει¬ 
ρο διαγωνισμό προμήθειας του Δημοσίου. 

β) όταν η συνολική δαπάνη υπερβαίνει το τριπλάσιο του 
ανωτάτου ορίου του ποσού που ισχύει κάθε φορά με πρό¬ 
χειρο διαγωνισμό προμηθειών του Δημοσίου τότε η ανά¬ 
θεση γίνεται σύμφωνα με τα οριζόμενα στην Οδηγία 
92/50/ΕΟΚ/18.7.92 και στο Π.Δ. 346/1998 (ΦΕΚ Β' 
230/1996), 

2. Προκειμένου το Δ.Σ. του Ταμείου να εγκρίνει την 
απευθείας ή με πρόχειρο διαγωνισμό ανάθεση παραγω¬ 
γής ταινιών ή νίάθο ή αεροφωτογραφίσεις ή εκδόσεις, το 
σχετικό αίτημα της Ε.Ε. του έργου πρέπει να συνοδεύεται 


από τα στοιχεία που ορίζονται στην παρ. 3 του άρθρου 9 
της απόφασης αυτής. 

ΑΡΘΡΟ 11 

Εκτέλεση έργων από εργοληπτικές επιχειρήσεις 

Όταντα αρχαιολογικά έργα ανατίθενται σε ειδικευμένες 
εργοληπτικές επιχειρήσεις εφαρμόζονται, οι διατάξεις 
του άρθρου 8του Π.Δ. 99/1992, όπως ισχύει εκάστοτε. 

ΑΡΘΡΟ 12 

Διαδικασίες Πρόχειρου Διαγωνισμού 

Όπου στην απόφαση αυτή ορίζεται η διενέργεια πρό¬ 
χειρου μειοδοτικού διαγωνισμού απαιτούνται: 

α) απόφαση του Δ.Σ. με την οποία εγκρίνεται η διενέρ¬ 
γεια του. 

βα) τεχνική περιγραφή του αντικειμένου του πρόχειρου 
διαγωνισμού. 

ββ) προϋπολογισμός δαπάνης του αντικειμένου του 
πρόχειρου διαγωνισμού. 

βγ) ειδοποίηση με ίαχ των υποψηφίων αναδοχών ή δη¬ 
μοσιοποίηση σχετικής προκήρυξης, εφόσον τούτο έχει 
αποφασίσει το Δ.Σ. του Ταμείου. 

γ) συγκρότηση τριμελούς επιτροπής διενέργειας του 
πρόχειρου διαγωνισμού με απόφαση του Προέδρου της 
Ε.Ε. 

Στην ανωτέρω απόφαση συγκρότησης, δύναται να ορί¬ 
ζεται ότι η Επιτροπή είναι αρμόδια για τη διενέργεια όλων 
των πρόχειρων διαγωνισμών (προμηθειών αγαθών, εκτε¬ 
λέσεως εργασιών και αναθέσεως έργου) του συγκεκριμέ¬ 
νου έτους. 

Ως μέλη ορίζονται υπάλληλοι του Υπουργείου Πολιτι¬ 
σμού (ΥΠ.ΠΟ.) που υπηρετούν στο έργο ή και υπάλληλοι 
του Τ.Δ.Π.Ε.Α.Ε. ή μέλη της Ε.Ε. του έργου. 

Στην απόφαση συγκρότησης πέραν των μελών ορίζεται 
και γραμματέας έκτου υπηρετούντος στο έργο προσωπι¬ 
κού του ΥΠ.ΠΟ. ή και του Τ.Δ.Π.Ε.Α.Ε. που έχει την ευθύ¬ 
νη για την σύνταξη του σχετικού πρακτικού, της υπογρα- 
φήςτου απότα μέλη της Επιτροπής και της υποβολήςτου 
στη Γραμματεία της Ε.Ε. 

Οι προσφορές υποβάλλονται ή αποστέλλονται, εντός 5 
εργάσιμων ημερών από την ημερομηνία ειδοποίησης με 
τηλεομοιοτυπία ή δημοσιοποίησης της προκήρυξης, στη 
Γ ραμματεία ή τον διαχειριστή ή τον λογιστή της Ε.Ε. σε 
σφραγισμένο φάκελο. 

Την έκτη εργάσιμη ημέρα η Γ ραμματεία ή ο διαχειρι¬ 
στής ή ο λογιστής της Ε.Ε. παραδίδειτις σφραγισμένες 
προσφορές στον γραμματέα της Επιτροπής διενέργειας 
του πρόχειρου διαγωνισμού, ο οποίος αυθημερόν ενημε¬ 
ρώνει τα μέλη της Επιτροπής διενέργειας του πρόχειρου 
διαγωνισμού, τα οποία υποχρεωτικά, παρουσία του γραμ- 
ματέως, εντός μιας των επομένων 4 εργάσιμων ημερών, 
αριθμούν, μονογράφουν και αποσφραγίζουν τους φακέ¬ 
λους των προσφορών, μονογραφούν τις προσφορές και 
επιλέγουν τη συμφερότερη, σύμφωνα με τους όρους της 
προκήρυξης. 

Κατόπιν συντάσσεταιτο σχετικό πρακτικό, υπογράφεται 
από τα μέλη και διαβιβάζεται μέχρι την επόμενη εργάσιμη 
ημέρα από τη συνεδρίαση, στη Γ ραμματεία της Ε.Ε. Στην 
συνέχεια ο Πρόεδρος της Ε.Ε. διαβιβάζει στη Γ ραμματεία 
του Τ.Δ.Π.Ε.Α.Ε., το αργότερο εντός 5 εργάσιμων ημερών, 

το πρακτικό της Επιτροπής διενέργειας του πρόχειρου 
διαγωνισμού, με έγγραφο το οποίο δηλώνεται η αποδοχή 
ή όχι της επιλογής της Επιτροπής του διαγωνισμού. 

Το Δ.Σ. στην αμέσως επόμενη από την ημερομηνία υπο¬ 
βολής του ανωτέρω εγγράφου συνεδρίασή του, αποφα¬ 
σίζει για την κατακύρωση του πρόχειρου διαγωνισμού, η 
δε Γραμματεία του Τ.Δ.Π.Ε.Α.Ε. ενημερώνει την Ε.Ε. εγ- 
γράφως, επί της αποφάσεως του Δ.Σ. εντός 3 εργάσιμων 
ημερών από της συνεδριάσεως του Δ.Σ. του Τ.Δ.Π.Ε.Α.Ε. 
Στη συνέχεια η Γ ραμματεία της Ε.Ε. ενημερώνει αυθημε- 
ρόντουςέχοντες υποβάλει προσφορά, οι οποίοι δύνανται 
να υποβάλλουν ένσταση επί του αποτελέσματος εντός 
των επομένων δύο εργάσιμων ημερών. Η ένσταση υπο¬ 
βάλλεται στη Γραμματεία του Δ.Σ. του Τ.Δ.Π.Ε.Α.Ε. Επί 
της ενστάσεων αποφαίνεται τελεσίδικα το Δ.Σ. του 
Τ.Δ.Π.Ε.Α.Ε. 

ΑΡΘΡΟ 13 

Όργανα εκτελέσεως αρχαιολογικών έργων 

1. Με την επιφύλαξη των οριζομένων στο άρθρο 3 του 
Ν. 2021/92, χρέη Διευθύνουσας Υπηρεσίας ή Επιβλέπου- 
σας Υπηρεσίας για την μελέτη και εκτέλεση των αρχαιο¬ 
λογικών έργων που η διαχείριση των πιστώσεων τους έχει 
ανατεθεί στο Ταμείο, ιδίως αναστηλώσεων, στερεώσεων, 
συντηρήσεων, διαμορφώσεων αρχαιολογικών χώρων, 
μετασκευών κ.τ.λ., ασκεί η Επιστημονική Επιτροπή (Ε.Ε.) 
του έργου, δια του Προέδρου της. 

Για την υποβοήθηση του έργου της Ε.Ε. ωςΔιευθύνου- 
σαςή Επιβλέπουσας Υπηρεσίας, μόνον για θέματα τεχνι¬ 
κών έργων και μελετών που ανατίθενται σε τρίτους, μπο¬ 
ρεί η Ε.Ε. να συγκροτήσει Τεχνικό Γ ραφείο Στήριξης της, 
ορίζοντας και τον Συντονιστή του. 

2. Το κατά την παράγραφο 1 του άρθρου αυτού, Τεχνι¬ 
κό Γ ραφείο Στήριξης της Ε.Ε. στελεχώνεται από μηχανι¬ 
κούς διπλωματούχους Ανωτάτων Σχολών, συντηρητές, 
τεχνολόγους μηχανικούς και αρχαιολόγους που είναι 
υπάλληλοι του ΥΠ.ΠΟ. που απασχολούνται στο έργο ή 
υπάλληλοιτου Τ.Δ.Π.Ε.Α.Ε. Το Τεχνικό Γ ραφείο Στήριξης 
της Ε.Ε. αντιστοιχεί σε επίπεδο τμήματος και ο Συντονι¬ 
στής αυτού θα αμείβεται με το επίδομα του τμηματάρχη. 

3. Επιβλέποντες τα έργα ορίζονται Τεχνικοί ή Αρχαιο¬ 
λόγοι ή συντηρητές ανάλογα με την φύση του έργου 
υπάλληλοιτου Τ.Δ.Π.Ε.Α.Ε. ή του ΥΠ.ΠΟ., που υπηρετούν 
στο έργο ή ιδιώτες που προσλαμβάνονται για το σκοπό 
αυτό. Οι τελευταίοι προσλαμβάνονται μετά από πρόταση 
της Ε.Ε., γνωμοδότηση του Κ.Α.Σ. του ΥΠ.ΠΟ. και έγκρι¬ 
ση του Δ.Σ. του Τ.Δ.Π.Ε.Α.Ε. 

4. Προϊσταμένη αρχή είναι το Δ.Σ. του Τ.Δ.Π.Ε.Α.Ε. δι- 
ευρυμένο με δύο ακόμα μέλη κατάλληλης ειδικότητας 
που προτείνονται απάτην Ε.Ε., του έργου που εκτελείται. 

5. Αρμόδιο Τεχνικό Συμβούλιο για τα έργα του 
Τ.Δ.Π.Ε.Α.Ε. ορίζεται το Τεχνικό Συμβούλιο της κεντρικής 
Υπηρεσίας του ΥΠ.ΠΟ. Τα θέματα για τα έργα του 
Τ.Δ.Π.Ε.Α.Ε. εισηγείται στο Συμβούλιο ο Προϊστάμενος 
της καθ’ ύλη αρμόδιας Διευθύνουσας Υπηρεσίας του 
Τ.Δ.Π.Ε.Α.Ε. αναπληρούμένος από το νόμιμο αναπληρω¬ 
τή του. 

ΑΡΘΡΟ 14 

Το Εργατοτεχνικό Προσωπικότων'Εργωντου Ταμείου 

1. Το προσωπικό αυτό προσλαμβάνεται με συμβάσεις 


έργου ή εργασίας ορισμένου ή αορίστου χρόνου ή ως 
ωρομίσθιο προσωπικό. 

2. Όταν από τις κείμενες διατάξεις απαιτείται προκήρυ¬ 
ξη των θέσεων, αυτή συντάσσεται απάτην οικεία Ε.Ε., και 
υπογράφεται για μεν τις θέσεις αορίστου και ορισμένου 
χρόνου ή συμβάσεις έργου από τον Πρόεδρο του ΔΣ του 
Ταμείου για δε τις θέσεις ωρομίσθιου προσωπικού από 
τον Πρόεδρο της Ε.Ε. του έργου. 

Στην προκήρυξη αναφέρονται ο αριθμός και οι ειδικό¬ 
τητες του προσωπικού που πρόκειται να προσληφθεί. 

Η επιλογή προσωπικού γίνεται από τις Ε.Ε. ή από οριζό¬ 
μενες από τις Ε.Ε. επιτροπές επιλογής προσωπικού ή από 
το Δ.Σ. του Ταμείου, κατά τις κείμενες διατάξεις εκάστο- 
τε. 

3. Οι εργατοτεχνίτες με σύμβαση εργασίας ορισμένου 
ή αορίστου χρόνου ή ωρομίσθιο προσλαμβάνονται με μία 
από τις αναφερόμενες στην επόμενη παράγραφο του άρ¬ 
θρου αυτού ειδικότητες, ανάλογα με τις ανάγκες του έρ¬ 
γου και την κρίση της επιτροπής επιλογής προσωπικού, η 
οποία κατά την επιλογή τους προσδιορίζει και την ειδικό¬ 
τητα με την οποία προσλαμβάνονται από τις προβλεπό- 
μενες στη σχετική προκήρυξη τις θέσεις ειδικότητος. 

Η επιτροπή επιλογής προσωπικού δύναται να προτείνει 
την πρόσληψη εργατοτεχνίτη με ειδικότητα ανώτερη της 
προβλεπόμενης στη σχετική προκήρυξη της θέσης με 
πλήρη αιτιολόγηση της προτάσεως της αυτής. 

Η πρόταση αυτή τελεί, κατ’ αρχήν, υπό την έγκριση της 
Ε.Ε. του έργου. 

Επί του θέματος αυτού αποφαίνεται τελεσίδικα το Δ.Σ. 
του Ταμείου. 

4. Οι ειδικότητες εργατοτεχνικού προσωπικού είναι, κα¬ 
τά σειρά οι ακόλουθες: 

α) Επικεφαλής Συνεργείου 

β) Αρχιτεχνίτης 

γ) Ειδικευμένος Τεχνίτης 

δ) Τεχνίτης 

ε) Βοηθός Τεχνίτη 

στ) Ειδικευμένος Εργάτης 

ζ) Ανειδίκευτος Εργάτης 

5. Το προσωπικό αυτό μπορεί να εξελίσσεται σε ανώτε¬ 
ρη ειδικότητα μόνο μετά από αιτιολογημένη απόφαση της 
Ε.Ε. για την οποία απαιτείται η υποβολή στην Ε.Ε. ειδικής 
έκθεσης του άμεσου Προϊστάμενου του Μηχανικού ή Αρ¬ 
χαιολόγου, σχετικά με το εάν ο συγκεκριμένος εργατοτε- 
χνίτης δύναται να εξελιχθεί σε ανώτερη ειδικότητα, με βά¬ 
ση την εμπειρία και την τεχνική του κατάρτιση και απόδο¬ 
ση και τις ανάγκες του έργου. Ο χρόνος προϋπηρεσίας 
στο Ταμείο ή σε άλλη Υπηρεσία του ευρύτερου Δημοσίου 
Τομέα ή στον Ιδιωτικό Τομέα δεν αποτελεί καθεαυτό λό¬ 
γο εξέλιξης. 

Η απόφαση της Ε.Ε. για την εξέλιξη εργατοτεχνίτη κοι¬ 
νοποιείται στο Δ.Σ. του Ταμείου και ισχύει από την 1η Ια¬ 
νουάριου του επόμενου έτους που ελήφθη η απόφαση 
της Ε.Ε. 

6. Το προσωπικό με σύμβαση έργου ή σύμβαση εργα¬ 
σίας ορισμένου χρόνου διάρκειας έως 3 ετών δεν εξελίσ¬ 
σεται. 

ΑΡΘΡΟ 15 
Γ ενικές Διατάξεις 

1. Ο έλεγχος των δικαιολογητικών δαπανών, σ’ ότι αφο- 




18582 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ρά στην προμήθεια υλικών - εργασιών, δε γίνεται ξεχωρι¬ 
στά για κάθε τμηματική απόδοση, αλλά η συνολική ετήσια 
χρηματοδότηση θεωρείται ενιαία. Ως εκ τούτου ο ελε¬ 
γκτής ανατρέχει υποχρεωτικά σε παλιότερες αποδόσεις 
δαπανών του έργου του αυτού έτους και αθροίζει τις δα¬ 
πάνες που έγιναν για την προμήθεια του αυτού υλικού ή 
της εργασίας. Οι δαπάνες αυτές δεν θα πρέπει να ξεπερ¬ 
νούν το ορισμένο ποσό μετά το οποίο απαιτείται διενέρ¬ 
γεια πρόχειρου ή τακτικού δημόσιου διαγωνισμού. Σε πε¬ 
ρίπτωση αδυναμίας τήρησης των όσων ορίζονται στην 
παράγραφο τούτη, απαραίτητη είναι η συνυποβολή με τα 
δικαιολογητικά έκθεσης του προέδρου της Ε.Ε. με την 
οποία να δικαιολογείται η μη τήρηση. 

2. Οι εργαζόμενοι στα έργα ασφαλίζονται από το Ταμείο 
σύμφωνα με την ισχύουσα νομοθεσία. 

3. Η Ε.Ε. αποστέλλει προς έγκριση στο Δ.Σ. του Ταμεί¬ 
ου, κατά το τελευταίο δεκαήμερο κάθε μηνάς κατάσταση 
του πάσης φύσεως προσωπικού που πρόκειται να μετακι¬ 
νηθεί εκτός έδρας τον επόμενο μήνα, εφόσον τα έξοδα 
μετακίνησης βαρύνουν το Ταμείο. Στην κατάσταση ανα- 
φέρεται ο σκοπός της μετακίνησης, η διάρκεια και κάθε 
άλλη λεπτομέρεια που κρίνεται σκόπιμη. 

4. Τα έξοδα μετακίνησης και η ημερήσια αποζημίωση 
του προσωπικού του ΤΔΠΕΑΕ και των υπαλλήλωντου ΥΠ- 
ΠΟ που απασχολούνται στα έργα καθορίζονται σύμφωνα 
με τον Ν. 2685/1999 (ΦΕΚΑ: 35) όπως ισχύει εκάστοτε. 

Η χιλιομετρική αποζημίωση των μετακινουμένων με 
ιδιόκτητα μέσα καθορίζεται σύμφωνα με την αρ. 
2028461/3353/0022/10.5.93/ΕΚ Β 355 των Υπουργών Οι¬ 
κονομικών και Μεταφορών και Επικοινωνιών, όπως ισχύει 
εκάστοτε. 

Με απόφαση του Δ.Σ. του Ταμείου, καθορίζονται τα έξοδα 
μετακίνησης και η ημερήσια αποζημίωση του Προέδρου, 
των μελών και του Γραμματέως της Ε.Ε. των έργων, του επι¬ 
στημονικού προσωπικού του έργου, οι οποίοι είναι υπάλλη- 
λοιτου ΥΠΠΟ ή του ΤΔΠΕΑΕ, του Προέδρου, των μελών και 
του Γραμματέα του Δ.Σ. του Ταμείου και του Διευθυντή και 
των Προϊστάμενων των Τμημάτων της υπηρεσίας Διοικητι¬ 
κής και Οικονομικής Υποστήριξης του Ταμείου. 

5. Ο μισθός ή το ημερομίσθιο του προσλαμβανομένου 
από το Ταμείο για τις ανάγκες των έργων, είναι ο προβλε- 
πόμενος στην ανάλογη σύμβαση εργασίας. Δεν επιτρέ¬ 
πεται καταβολή υψηλότερου μισθού ή ημερομίσθιου, 
πλην ειδικών περιπτώσεων για τις οποίες δεν υπάρχει 
προσφορά εργασίας. Το Δ.Σ. του Ταμείου αποφασίζει τη 
χορήγηση υψηλότερου μισθού ή ημερομίσθιου μετά από 
τεκμηριωμένη εισήγηση της αρμοδίας Ε.Ε. 

6. Οι προσλαμβανόμενοι από το Τ αμείο για τις ανάγκες 
των έργων χρησιμοποιούνται από τις Ε.Ε., μέχρι της λή- 
ξεως της συμβάσεως κα με ευθύνη των Ε.Ε. απολύονται 
μετά την λήξη, εκτός αν γίνει παράταση, ανανέωση ή επα- 
ναπρόσληψη. Οι προσλήψεις ορισμένου χρόνου λήγουν 
άμα τη λήξη του χρόνου με ευθύνη των Ε.Ε. 

ΑΡΘΡΟ 16 

Αρμοδιότητες Προέδρου Ε.Ε. έργου 

1. Η προκήρυξη, επιλογή και πρόσληψη ωρομίσθιου 
προσωπικού σύμφωνα μετά άρθρο 81 του Ν. 1958/9 (ΕΚ 
ΑΊ22) τα άρθρα 9 και 10 του ΠΔ 99/92 και της παρ.27 του 
άρθρου 19 του Ν. 2947/2001 (ΦΕΚ Α' 228) δύναται να 


ενεργείται από τον Π ρόεδρο της Ε. Ε. του έργου, μετά από 
έγκριση του Δ.Σ. του Ταμείου. 

Η έγκριση του Δ.Σ. του Ταμείου αφορά μόνο στον αριθ¬ 
μό και την ειδικότητα των θέσεων που θα προκηρυχθούν 
από τον Πρόεδρο της Ε.Ε. του έργου, στα πλαίσια του 
ετήσιου εγκεκριμένου προϋπολογισμού και του ετήσιου 
Προγράμματος Δράσης του έργου. 

2. Οι απευθείας προμήθειες αγαθών ή αναθέσεις μελε¬ 
τών ή εργασιών - παραγωγών - εκδόσεων - αεροφωτο- 
γραφίσεων, όπως ορίζεται στα άρθρα 7 παρ. 4 κ'5, 8 
παρ. 1,9 παρ. 1 α κ'3 και 10 παρ. 1 α της απόφασης αυτής, 
δύνανται να ενεργούνται και απάτην Ε.Ε. του έργου. 

Στην περίπτωση αυτή, η Ε.Ε. δύναται: 

α) να υποβάλλει στην αρχή του ημερολογιακού έτους 
στο Δ.Σ. του Ταμείου, πίνακα με ετήσια στοιχεία των με 
απευθείας προμήθεια αγαθών ή με απευθείας ανάθεση 
επιμέρους εργασιών, η με απευθείας ανάθεση παραγω¬ 
γών - εκδόσεων, (όπως ορίζεται στο πρώτο εδάφιο της 
παραγράφου 2 του άρθρου 16) στα πλαίσια του εγκεκρι¬ 
μένου ετήσιου προϋπολογισμού και του ετήσιου προ¬ 
γράμματος δράσης του έργου, οι οποίες θα διενεργη- 
θούν από τον Πρόεδρο της Ε.Ε., χωρίς έγκριση του Δ.Σ. 
του Ταμείου. 

β) να υποβάλλει εκάστοτε, κατά την διάρκεια του ημε¬ 
ρολογιακού έτους, στοιχεία των με απευθείας προμήθεια 
αγαθών ή με απευθείας ανάθεση επιμέρους εργασιών ή 
με απευθείας ανάθεση παραγωγών - εκδόσεων στα πλαί¬ 
σια του εγκεκριμένου ετήσιου προϋπολογισμού και του 
ετήσιου προγράμματος δράσης οι οποίες θα διενεργη- 
θούν από τον Πρόεδρο της Ε.Ε., χωρίς την έγκριση του 
Δ.Σ. του Ταμείου. 

Το αίτημα της Ε.Ε. συνοδεύεται από πίνακα, στον οποίο 
αναφέρονται κατά είδος: τα αγαθά (π.χ. γραφική ύλη, υλι¬ 
κά μάνδρας, οικοδομών κλπ) η εργασία (π.χ. φωτοτυπίες, 
εμφανίσεις φιλμ κλπ), η παραγωγή (π.χ. κινηματογραφι¬ 
κές ταινίες, νίάθο κλπ), οι αεροφωτογραφίσεις, οι εκδό¬ 
σεις (π.χ. έκδοση χ μελέτης) και έναντι κάθε είδους, η 
προϋπολογισμένη δαπάνη. 

Ο Πρόεδρος της Ε.Ε. έχει την ευθύνη και υποχρέωση, 
πριν την πραγματοποίηση της απευθείας προμήθειας ή 
ανάθεσης, της συγκέντρωσης των στοιχείων που ορίζο¬ 
νται στα άρθρα 7 παρ. 5, 8 παρ.1,9 παρ. 3 και 10 παρ. 2 
της απόφασης αυτής. Τα στοιχεία αυτά πρέπει να υπάρ¬ 
χουν στο φάκελο της δαπάνης μαζί με τα λοιπά δικαιολο- 
γητικά. 

Η έκδοση εντολής πληρωμής από το Λογιστήριο του Τα¬ 
μείου επ’ ονόματιτου διαχειριστή του έργου γίνεται εφά¬ 
παξ (εφόσον η προμήθεια των αγαθών ή η εκτέλεση των 
εργασιών - παραγωγών - εκδόσεων - αεροφωτογραφίσε- 
ων γίνει μία φορά, σε ετήσια βάση) ή περιοδικά, εφόσον οι 
προμήθειες ή αναθέσεις γίνονται σταδιακά εντός του 
έτους. Στην τελευταία αυτή περίπτωση, προκειμένου να 
εκδίδονται οι ανάλογες εντολές πληρωμής, από το Λογι¬ 
στήριο του Ταμείου, ο Πρόεδρος της Ε.Ε. του έργου ζητά 
με έγγραφό του κάθε φορά, από το Λογιστήριο του Τα¬ 
μείου την έκδοση εντολής πληρωμής για προμήθεια ή 
ανάθεση που πρόκειται να πραγματοποιήσει. 

Οι διατάξεις των παρ. 2,3,4 9 και 11 του άρθρου 6 της 
απόφασης αυτής, ισχύουν για την διαχείριση των πιστώ¬ 
σεων των εντολών Πληρωμής που εκδίδονται από το Λο- 

γιοτήριο του Ταμείου είτε εφάπαξ είτε περιοδικά, σύμφω¬ 
να με τα οριζόμενα στην παρούσα παράγραφο. 

Όπου είναι αναγκαία η σύναψη σύμβασης (για μη ετοι¬ 
μοπαράδοτα αγαθά και για ανάθεση εργασιών - παραγω¬ 
γής - εκδόσεων - αεροφωτογραφιών) αυτή υπογράφεται 
από τον Πρόεδρο της Ε.Ε. του έργου. 

ΑΡΘΡΟ 17 

Ειδικά για τα έργα που εκτελούνται δι’ αυτεπιστασίας 
και χρηματοδοτούνται από το Γ' ΚΠΣ, εφαρμόζεται, ανα¬ 
λογικά, ο Οδηγός Εκτελέσεως Αρχ/κων Έργων δι’ αυτε¬ 
πιστασίας του ΥΠ.ΠΟ. (εγκύκλιος Υπουργού Πολιτισμού 
αρ.: 261/28.1.2001). 


ΑΡΘΡΟ 18 

1- Η ισχύς του παρόντος κανονισμού αρχίζει από την 
δημοσίευσή του στην Εφημερίδα της Κυβερνήσεως, οπό¬ 
τε παύουν να ισχύουν οι αποφάσεις αρ.ΥΠΠΟ/ΓΝΟΣ/ 
46398/9.9.93 (ΦΕΚ Β' 733), αρ. ΥΠΠΟ/ΓΝΟΣ/1525/14.1.97 
(ΦΕΚ Β' 26), και αρ.ΥΠΠΟ/ΓΝΟΣ/57994/27.11.98, (ΦΕΚ Β' 
1240) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Οκτωβρίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

ΘΙΙΓΟ 

ΘΙΙΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓπθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































